Diari Oficial de la Generalitat Valenciana


Sumari del DOGV 5160, del 22-12-2005 (2005/13618)

Informació pública de l'alternativa tècnica del programa d'actuació integrada del sector Biar Golf Resort de Biar.
------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13703


Organisme emissor
:   Llanera Urbanisme i Immobiliaria, SL

Tipus de document
:   Anunci

Informació pública de l'alternativa tècnica del programa d'actuació integrada del sector Biar Golf Resort de Biar. [2005/M13994]
  
Per mitjà del present edicte s'anuncia l'obertura d'un període d'informació pública per un termini d'un mes, significant el termini de concurrència de 20 dies, comptat a partir del dia següent a la seua publicació en el Diari Oficial de la Generalitat Valenciana, de la documentació de la proposta del programa d'actuació integrada del sector Biar Golf Resort de Biar per l'entitat mercantil Llanera Urbanismo e Inmobiliaria, SL, amb domicili a Xàtiva (València), edifici Llanera Parc Empresarial Avança polígon F parcel·la A, que compta amb la ratificació de l'agrupació d'interés urbanístic, a l'empara del que preveu l'article 44 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la documentació de la qual consistix en pla parcial de millora, estudi d'impacte ambiental, estudi paisatgístic, estudi acústic, estudi de demanda de vivendes, memòria de programa d'actuació integrada, projecte d'urbanització i escriptura de constitució de l'Agrupació d'Interés Urbanístic Golf Biar Santa Aurelia.
  
De conformitat amb el que disposen els articles 46.3 i 48 de la LRAU se sotmet a informació pública l'esmentada documentació fent-se constar:
  
1. L'objecte de l'actuació integrada que es pretén escometre el constituïx l'execució de les obres d'urbanització i desenvolupament urbanístic dels terrenys compresos en l'àmbit del sector Biar Golf Resort de Biar (Alacant).
  
2. La documentació està protocol·litzada en la Notaria de María del Sol Fresnera Salido, sita a Biar (Alacant) carrer del Pare Arnau, 5-primer. Així mateix s'ha depositat un exemplar de la dita alternativa tècnica a l'Ajuntament de Biar
  
3. Se sotmet a informació pública l'alternativa tècnica de programa, per un termini d'un mes, significant el termini de concurrència de 20 dies, a comptar de l'endemà de la publicació del corresponent edicte en el Diari Oficial de la Generalitat Valenciana. (DOGV).
  
S'advertix que dins del termini d'un mes comptat des de la publicació de l'últim anunci, qualsevol persona podrà comparéixer en l'expressada notaria per a obtindre a costa seu, còpia de l'acta de protocol·lització de l'alternativa tècnica o sol·licitar que li siga exhibida, sent l'horari al públic de 10.00 a 14.00 hores. Així mateix, es podrà consultar la dita documentació i l'expedient administratiu en l'Ajuntament de Biar i presentar davant d'este les al·legacions que tinga per convenients a l'alternativa tècnica exposada al públic.
  
Es fa constar que en el termini de 20 dies des de la publicació de l'anunci en el Diari Oficial de la Generalitat Valenciana podran presentar-se davant de l'Ajuntament de Biar, alternatives tècniques que pretenguen competir amb l'exposada al públic; si algú haguera iniciat una segona exposició d'una altra en competència amb aquella, es procedirà a la pròrroga en els terminis regulats en l'article 46.4 per 20 dies addicionals, comptats des de la publicació de l'edicte en el Diari Oficial de la Generalitat Valenciana.
  
4. Les proposicions juridicoeconòmiques, per a executar qualsevol de les alternatives que s'hagen formulat, es presentaran en plica tancada durant els cinc dies hàbils següents al venciment de l'últim dels terminis d'exposició pública amb la finalitat que haja transcorregut el període d'al·legacions de la totalitat de la documentació urbanística exposada al públic, aportant la documentació establida en els apartats c) i d) de l'article 32 de la Llei Reguladora de l'Activitat Urbanística.
  
5. Finalitzat l'esmentat termini de la presentació, en la següent data hàbil tindrà lloc l'acte d'obertura de pliques en l'Ajuntament de Biar i en tot cas prèvia acreditació del compliment del tràmit contingut en l'article 48 de la LRAU. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.
  
Es fa constar a més que s'han practicat les notificacions als titulars cadastrals dels terrenys de conformitat amb el que establix l'article 46 de la Llei Reguladora de l'Activitat Urbanística, si bé este edicte servirà per a esmenar qualsevol defecte en què es puga incórrer en l'esmentada notificació i per a notificar a aquells titulars cadastrals o propietaris afectats que pogueren resultar desconeguts o les dades dels quals figuren en el cadastre com a errònies, segons el que disposa l'article 58 i 59 de la Llei 30/1992.
  
Figuren els següents titulars les dades dels quals no figuren completes en el cadastre:
  
Polígon núm. 5 parcel·la 137, polígon núm. 5 parcel·la 155, polígon núm. 6 parcel·la 12, Polígono núm. 6 parcel·la 15, polígon núm. 6 parcel·la 16, polígon núm. 6 parcel·la 17, polígon núm. 6 parcel·la 19, polígon núm. 6 parcel·la 22.